open-index/open-wikipedia-markdown huggingface dataset:
Prudencio Landín Tobío

**Prudencio Landín Tobío**, nado en Pontevedra o 6 de marzo de 1877 e finado na mesma cidade o 18 de maio de 1955, foi un avogado, político, xornalista e escritor galego.

## Traxectoria 
Fillo de Andrés Landín (un "riestrista" e "monterista" moi destacado) e Dolores Tobío, estudou o bacharelato no Instituto de Pontevedra. Dirixiu o periódico estudantil *El Escolar* (1891) e fundou e dirixiu as revistas *Pontevedra en Broma* e *El Impertinente*. Licenciouse en Dereito na Universidade de Santiago de Compostela e estableceuse con bufete propio en Pontevedra. En 1910, logo da morte do seu pai, substituíuno á fronte do *Diario de Pontevedra*. Foi profesor e director da Escola Normal.

Entrou en contacto con José Canalejas militando na súa facción liberal-demócrata a comezos do século XX. Como canalejista, vinculouse ao agrarismo e serviu como avogado ao Directorio Antiforista de Teis, salientando como orador nas concentracións agrarias. Pero a súa carreira política truncouse debido aos cambios de rumbo ideolóxico: foi liberal pero estivo ao servizo de Canalejas, Eugenio Montero Ríos, José Riestra López ou Manuel García Prieto. Na ditadura de Primo de Rivera formou parte da Unión Patriótica. Na II República foi o principal representante do Partido Agrario Español en Galicia. Na posguerra foi cronista de Pontevedra.
miniatura|esquerda|*La paternidad de La Casa de la Troya*.
## Obras 
* *La parternidad de La casa de la Troya ante los tribunales de justicia*, 1925.
* *De mi viejo carnet*, 1952.
[miniatura|Lápida no [Cemiterio de Santo Amaro de Pontevedra|Cemiterio de Santo Amaro.]]
## Vida persoal 
Casou con Gloria Carrasco Calderón, e dous dos seus fillos (Rafael e Prudencio Landín Carrasco) foron gobernadores civís no franquismo. Outro dos seus fillos, Amancio Landín Carrasco, destacou como xornalista e escritor.

## Véxase tamén 
### Bibliografía 
* 
* *Gran Enciclopedia Gallega Silverio Cañada*, artigo *LANDÍN, Prudencio*.
*
Hibaika Arraun Elkartea

[300px|miniatura|Traiñeira de Hibaika en [2011.]]
O **Hibaika Arraun Elkartea** é un club de remo da localidade de Errenteria, Gipúscoa (Euskadi). O club foi fundado en 1987.

En 1989, o concello de Errenteria cedeu o edificio do matadoiro vello de Ondartxo ao club de remo, e ese mesmo ano inaugurouse a escola de remo.

As súas cores son o vermello e o negro. A traiñeira é negra e chámase *Madalen*.

Actualmente, compite na Liga ARC-2.

## Véxase tamén 
### Ligazóns externas 
* Páxina web de Hibaika
Enrique Romero Bravo

**Enrique Romero Bravo**, alcumado ***Triana***, nado na Coruña o 9 de xuño de 1908 e finado na mesma cidade o 21 de xaneiro de 1984, foi un futbolista galego. Xogaba de centrocampista e militou a maior parte da súa carreira no Deportivo da Coruña.

## Traxectoria 
Militou no Marino FC e logo no Emden FC, sendo traspasado desde este último ao Deportivo da Coruña en xaneiro de 1930. Debutou nun partido da Segunda División fronte ao Real Betis. Os seus compañeiros ese día foron: Isidro, Otero, Alejandro; Esparza, Fuentes, Fariña; Torres, Chacho, Hilario e Pérez. Xogou no Deportivo durante sete tempadas, todas elas na Segunda División, competición na que disputou 95 partidos, marcando 25 goles. Ademais gañou os Campionatos de Galicia de 1930/31, 1932/33 e 1936/37.

Trala guerra civil fichou polo Real Madrid, co que xogou só cinco partidos da Primeira División, sendo cedido en 1941 ao Deportivo Alavés.

## Palmarés 
**Deportivo da Coruña**

* **Campionato de Galicia (3):** 1930/31, 1932/33, 1936/37.

## Notas 
## Véxase tamén 
### Ligazóns externas 
* Datos do xogador en BDFutbol 
* Datos do xogador en Depor Sport
Ondarroa Arraun Elkartea

[300px|miniatura|Traiñeira de Ondarroa na [Bandeira da Concha de 2007.]]
O **Ondarroa Arraun Elkartea** é un club de remo da localidade de Ondarroa, Biscaia (Euskadi). O club foi fundado en 1973.

## Palmarés 
* **3 Campionatos de Biscaia de Traiñeiras:** 1994, 1996 e 1997.
* **2 Bandeiras de Ondárroa:** 1994 e 1995.
* **3 Bandeiras de Portugalete:** 1995, 2001 e 2002.
* **3 Bandeiras Cidade de Castro Urdiales:** 1994, 1997 e 2001.
* **2 Bandeiras Petronor:** 1995 e 1996.
* **1 Bandeira de Lekeitio:** 1993.
* **1 Bandeira de Elantxobe:** 1994.
* **1 Bandeira de Hernani:** 1994.
* **1 Bandeira de Las Arenas:** 1996.
* **1 Bandeira Vila de Bilbao:** 2001.
* **1 Bandeira de Suances:** 2001.
* **1 Bandeira de Sestao:** 2002.
Pepe Torres

**José Torres Mourelle**, coñecido como **Pepe Torres**, nado en Ourense o 8 de outubro de 1901 e finado na Coruña o 19 de xaneiro de 1988, foi un futbolista e adestrador de fútbol galego. Considerado un dos mellores extremos galegos da historia, destacou especialmente no Deportivo da Coruña das décadas de 1920 e 1930.

## Traxectoria 
Nacido en Ourense, ao pouco tempo trasladouse coa súa familia á Coruña, onde comezou a xogar ao fútbol. Na tempada 1922/23 pasou polo Racing de Ferrol, co que xa disputara algúns partidos amigábeis na campaña anterior. Foi convocado coa selección galega, aínda que non chegou a xogar.

Emigrou a Cuba durante un tempo, e alí xogou no Olimpia Sporting Club, co que conseguiu un título do Campionato Nacional cubano, e no Real Iberia da Habana, xunto a outros galegos como Manuel Bergés, os irmáns Gonzalo, Edelmiro e O'Donell Lorenzo, ou o exdeportivista Cachán. Co Iberia gañou os campionatos de 1926 e 1928, e chegou a formar parte da selección cubana. 

Volveu á Coruña en 1928, e en agosto xogou co Deportivo da Coruña en Riazor un partido amigábel fronte ao Celta de Vigo. Un mes despois fichou polo Sporting Lugo, do que o seu irmán Antonio era dianteiro centro e membro da directiva. Pouco despois foi contratado polo Deportivo co que disputou a tempada 1928–29, cun soldo de 400 pesetas ao mes. Foi un dos futbolistas titulares que xogaron o histórico primeiro partido do Deportivo en liga nacional fronte ao Alavés en Mendizorrotza. No Deportivo formou unha célebre liña de ataque xunto a Triana, Paco León, Chacho e Diz, e destacou pola súa velocidade, os seus centros e a súa técnica, ata o punto de ser considerado como un dos mellores futbolistas galegos da historia. En 1933, nun derbi contra o Celta de Vigo, sufriu un duro choque contra Miguel Ángel Valcárcel, o que lle provocou unha grave lesión que o acabou afastando do fútbol.

Exerceu como adestrador do Deportivo durante a tempada 1948-49.

Foi directivo do Deportivo baixo as presidencias de Daniel Chaver, Virgilio Rodríguez, Aurelio Ruenes e Enrique Gómez, e en 1954 converteuse en presidente do Fabril. Foi ademais propietario da cafetería Marineda na Rúa Real e logo do bar Astoria, en cuxo primeiro piso se atopaba a sede do Fabril.

Faleceu na Coruña o 19 de xaneiro de 1988, sendo soterrado no cemiterio de Santo Amaro. 

## Notas 
## Véxase tamén 
### Ligazóns externas 
* Datos do xogador en aupadeportivo.com
*Datos do xogador en BDFutbol .
*Datos do adestrador en BDFutbol .
Francisco Diz

**Francisco Diz Vázquez**, nado na Coruña o 9 de setembro de 1910 e finado o 16 de abril de 1967, foi un futbolista galego. Xogaba de dianteiro e destacou no Deportivo da Coruña, onde formou unha famosa á esquerda xunto a Chacho. Tamén militou dúas tempadas no Real Madrid, co que gañou unha Copa do Presidente da República.

## Traxectoria 
Nacido na Coruña, xogou no Europa FC da mesma cidade, antes de pasar ao Emden, co que disputou a Terceira División na tempada 1929/30. No modesto club coruñés coincidiu con xogadores como Cachaza, Abelardo, Lolito, Medín ou Lelé, e obtivo a segunda posición do seu grupo, por detrás do Racing de Ferrol.

No verán de 1930 fichou polo Deportivo da Coruña. Debutou en partido oficial no Campionato de Galicia, do que se proclamou campión esa tempada (1930/31). O 4 de xaneiro de 1931 xogou o seu primeiro partido na Segunda División, nunha derrota contra o Betis no Campo do Patronato de Sevilla. Xogou catro tempadas no club branquiazul, formando unha célebre á esquerda con Chacho. Gañou un segundo campionato galego e marcou 22 goles na Segunda División.

En 1934 recibiu ofertas de varios equipos, entre eles o FC Barcelona, que se interesou por el e mais por Chacho, viaxando os dous futbolistas coruñeses á cidade condal para xogar algúns partidos de proba. Alí chegaron a enfrontarse á selección brasileira de Leônidas, logrando un empate a catro goles. Finalmente foi o Madrid FC o que fichou ao xogador, pechándose o traspaso en 10.000 pesetas para o Deportivo.

Militou dúas tempadas no club madrileño, compartindo equipo entre outros con Zamora, Quincoces, os irmáns Luis e Pedro Regueiro, Lazcano ou o seu antigo compañeiro no Deportivo, Hilario; e proclamouse campión da Copa do Presidente da República en 1936. A continuación regresou á Coruña e xogou de novo no Deportivo, gañando un terceiro campionato galego. Pouco despois sufriu unha grave lesión nunha perna durante un partido, presentándoselle unha gangrena que puxo fin á súa carreira deportiva.

Trala súa retirada viviu na pobreza, recibindo donativos procedentes de colectas de persoas mundo do fútbol e de partidos benéficos para sufragar as súas estadías nos hospitais. Faleceu dun infarto o 16 de abril de 1967 no hospital de Santiago de Compostela, onde estaba ingresado por un cancro nunha perna. A morte chegoulle mentres presenciaba no televisor un partido de fútbol entre o Córdoba e o Hércules.

## Palmarés 
**Deportivo da Coruña**
* **Campionato de Galicia (3):** 1930/31, 1932/33, 1936/37.
;Real Madrid
* **Copa de España (1):** 1935–36.

## Notas 
## Véxase tamén 
### Ligazóns externas 
* Datos do xogador en bdfutbol.com
* Datos do xogador en aupadeportivo.com
Jeff Ward

**Jeff Ward**, nado en Chicago o 19 de novembro de 1962 e finado en Nova York o 19 de marzo de 1993, foi un batería estadounidense que tocou en varias bandas de rock, entre as que se inclúen Hammeron, Nine Inch Nails, Revolting Cocks, Ministry, Lard e Low Pop Suicide.
## Traxectoria
Suicidouse no ano 1993 encerrándose no garaxe e acendendo o motor do coche, morrendo intoxicado polo monóxido de carbono. Os álbums ''Linger Ficken' Good* de Revolting Cocks, *The Downward Spiral* de Nine Inch Nails, *Filth Pig* de Ministry e *Pure Chewing Satisfaction'' de Lard conteñen dedicatorias ao batería, e o seu amigo (e compañeiro en Nine Inch Nails) Richard Patrick tratou a súa morte no tema de Filter "It's Over".
Juan Moreno Jordán

**Juan Moreno Jordán**, nado en Valencia o 12 de outubro de 1957, é un exfutbolista español. Xogaba de centrocampista e destacou principalmente no Castilla CF e no Deportivo da Coruña.

## Traxectoria 
Fillo do histórico gardameta do Ontinyent, Juan Moreno Moreno, tanto el como o seu irmán máis novo Antonio comezaron as súas carreiras nese mesmo club, co que Juan disputou as tempadas 1975/76 e 1976/77 da Terceira División. Ao ano seguinte marchou para Madrid, fichando polo Castilla CF, filial do Real Madrid. Xogou catro tempadas no filial branco, debutando nun partido contra o Bilbao Athletic no Santiago Bernabéu. No seu primeiro ano logrou o ascenso á Segunda División, e na tempada 1978/79 debutou na categoría de prata nun encontro fronte ao Granada no estadio Los Cármenes. Xogou un total de 107 partidos co Castilla, nos que anotou 10 goles.

Na tempada 1981/82 foi contratado polo Deportivo da Coruña, tamén de Segunda División. No club galego tivo un papel principal no cadro titular, xogando un total de 204 partidos durante os seus cinco anos de estadía na Coruña, chegando a xogar ata 51 encontros nunha soa tempada, a 1981/82. Algúns dos seus compañeiros no centro do campo foron José Luis Vara, Agustín Peralta, Fernando Muñoz, José María Cano ou Jaime Agulló.

Deixou o Deportivo en 1987 e regresou á Comunidade Valenciana, onde xogou catro anos máis en equipos da Segunda B: Alzira, Gandía e Olímpic.

Trala súa retirada como futbolista adestrou en tres etapas ao Ontinyent.

## Notas 
## Véxase tamén 
### Ligazóns externas 
* Datos do xogador en BDFutbol .
* Datos do xogador en ceroacero.es .
Wish (homónimos)

O termo inglés **Wish** ("desexo") pode referirse a:

* ***Wish***, álbum da banda de rock alternativo inglesa The Cure, editado en 1992.
* **"Wish"**, sinxelo da banda estadounidense de rock industrial Nine Inch Nails, editado en 1993.
Os Avosendos, As Somozas, As Somozas

**Os Avosendos** é un lugar da parroquia das Somozas no concello coruñés das Somozas na comarca de Ferrol. Segundo o Instituto Galego de Estatística, en 2022 estaba deshabitado, e despois dese ano este xa non dá datos de poboación para a localidade.

## Notas 
## Lugares e parroquias
### Lugares das Somozas
### Parroquias das Somozas
Richard Patrick

**Richard Patrick**, nado en Needham (Massachusetts) o 10 de maio de 1968, é un músico estadounidense. É o líder da banda Filter, un dos membros fundadores do supergrupo Army of Anyone, e traballou como guitarrista de xira en Nine Inch Nails.

## Traxectoria 
### Nine Inch Nails 
Despois de coñecer a Trent Reznor nunha tenda de música de Cleveland, Patrick traballou como guitarrista de xira na encarnación ao vivo da banda de Reznor Nine Inch Nails. Eztivo no grupo de 1989 ata 1993 e a súa única contribución gravada pode escoitarse ao final do tema "Sanctified", do álbum *Pretty Hate Machine*. Patrick tamén apareceu nos vídeos musicais de "Down in It", "Head Like a Hole", "Wish", e nun dos dous vídeos promocionais de "Gave Up" (xunto con Marilyn Manson). Decidiu abandonar o grupo durante a gravación do álbum *The Downward Spiral* en 1993.

### Filter 
Despois de saír de Nine Inch Nails, Patrick formou a súa propia banda, Filter, con Brian Liesegang, o cal deixou o grupo despois de gravar o seua álbum de estrea, *Short Bus*, editado en 1995. Catro anos despois Richard Patrick editou o segundo álbum de Filter, *Title of Record*, coa axuda do guitarrista Geno Lenardo.

O terceiro disco do grupo, *The Amalgamut*, lanzouse no ano 2002, cancelando Patrick a meirande parte dos concertos da súa xira de promoción para rehabilitarse dos seus problemas co alcol, que levaban con el varios anos.

Despois de cinco anos de hiato, Filter editou o seu quinto álbum o 13 de maio do 2008 co título *Anthems for the Damned*. Patrick gravou as voces a ameirande parte dos instrumentos, agás as baterías, interpretadas por Josh Freese. Nesa época tamén traballou con Wes Borland e John 5 nun feixe de cancións.

O quinto traballo da banda, *The Trouble with Angels*, foi editado o 17 de agosto do ano 2011. Patrick gravou o álbum coa banda da xira de *Anthems for the Damned*, formada por Mikea Fineo, Mitch Marlow e John Spiker.

### Army of Anyone 
Mentres escribía os temas para o cuato disco de Filter, Patrick chamou aos irmáns DeLeo de Stone Temple Pilots para que o axudasen a compoñer un tema. O resultado foi unha canción chamada "A Better Place". Debido á quimica que existiu entre os tres nesta composición, decidiron formar un supergrupo que recibiría o nome de Army of Anyone.

O 25 de setembro do 2005 anunciouse a formación de Army of Anyone, e, ademais de Dean e Robert DeLeo, uniuse á banda Ray Luzier, o antigo batería de David Lee Roth.

*Army of Anyone*, o seu único álbum, foi lanzado o 14 de novembro do 2006. O seu primeiro sinxelo, "Goodbye", acadou o nñumero 3 da lista estadounidense *Mainstream Rock Tracks*. O 26 de maio do 2007 o grupo realizou o seu último concerto en El Paso, Texas.
A Baiuca, As Somozas, As Somozas

**A Baiuca** é un lugar da parroquia das Somozas no concello coruñés das Somozas na comarca de Ferrol. Tiña 1 habitante no ano 2018 segundo datos do Instituto Nacional de Estadística, que era 1 muller.

Este lugar dista da capital do concello 3,5 quilómetros.

## Toponimia 
Unha baiuca é un local público onde se serve alcohol, como unha taberna ou tasca.

## Lugares e parroquias 
### Lugares das Somozas 
### Parroquias das Somozas 
## Notas
Cardeira de Meroi, As Somozas, As Somozas

**Cardeira de Meroi** é un lugar da parroquia das Somozas no concello coruñés das Somozas na comarca de Ferrol. Segundo o padrón municipal, en 2010 non tiña ningún habitante, aínda que en 2024 xa tiña 4 habitantes (2 homes e 2 mulleres).

## Notas 
## Lugares e parroquias
### Lugares das Somozas
### Parroquias das Somozas
Chao de Abaixo, As Somozas, As Somozas

**Chao de Abaixo** é un lugar da parroquia das Somozas no concello coruñés das Somozas na comarca de Ferrol. 

Xunto coa veciña localidade de Chao de Arriba, segundo o Instituto Galego de Estatística, tiña 16 habitantes en 2024 (5 homes e 11 mulleres), o que supón unha diminución con respecto a 2010, cando tiña 31 habitantes.

## Lugares e parroquias 
### Lugares das Somozas 
### Parroquias das Somozas 
## Notas
A Igrexa, As Somozas, As Somozas

**A Igrexa** é un lugar da parroquia das Somozas no concello coruñés das Somozas na comarca de Ferrol. Segundo o Instituto Nacional de Estadística en 2010 tiña 223 habitantes (124 homes e 99 mulleres). É a capital do concello e acolle boa parte da sede dos servizos municipais.

## Toponimia
O topónimo **A Igrexa** (do latín , o lugar da igrexa)débese á presenza no lugar da igrexa de Santiago Seré das Somozas.

## Lugares e parroquias 
### Lugares das Somozas 
### Parroquias das Somozas 
## Notas
Club Náutico de Luanco

O **Club Náutico de Luanco** é un club de adicado á práctica e promoción dos deportes náuticos na localidade de Luanco, no concello de Gozón (Asturias).

## Historia
O club foi fundado en 1953. Ao longo da súa historia atravesou etapas de maior e menor actividade e conseguindo os seus deportistas algúns éxitos importantes. Nos últimos anos o club volveu sacar a súa traiñeira, conseguindo algúns bos resultados, mais sen acadar o nivel que tivo nos anos '80. Actualmente é a única traiñeira asturiana en competición, participando na Liga ARC-2, a terceira categoría do remo no Cantábrico por detrás da Liga ACT (a máxima categoría) e a Liga ARC-1 e a Liga Galega de Traiñeiras (as dúas segundas categorías).

No 2005 a súa traiñeira conseguiu o cuarto posto na Bandeira Concello de Gozón como mellor posto competindo en tres regatas. No 2006 non sacou traiñeira, mais retornou no 2007, competindo en tres regatas, incluíndo a vitoria na Bandeira do Festival Intercéltico de Avilés. No 2008 participou en vinte regatas, competiu na Liga ARC-2 e logrou unha vitoria (a Contra o reloxo de Luanco). No 2009, novamente na Liga ARC-2, competiu outra vez en vinte regatas, logrando o segundo posto na Contra o reloxo O Socorro. No 2010 continuou a súa andaina na Liga ARC-2 e conseguiu un segundo posto na Contra o reloxo O Socorro como mellor clasificación.

En bateles, o *Náutico de Luanco* tivo a súa mellor época nos anos '70, cando logrou un subcampionato de España en 1972 e dous terceiros postos en 1974 e 1978.

## Palmarés
* 1 Subcampionato de España de bateles: 1972.
* 2 Campionato de Asturias de traiñeiras: 1982 e 1988.
* 2 Campionato de Asturias de traiñeiriñas: 1987 e 1988.
* 2 Campionato de Asturias de bateles: 1987 e 2010.
* 1 Bandeira Vila de Xixón: 1982.
* 1 Bandeira do Festival Intercéltico de Avilés: 2007.
* 1 Contra o reloxo O Socorro: 2008.

## Véxase tamén
### Ligazóns externas
* Foro do Club Náutico Luanco
Gradaílle

O topónimo **Gradaílle** pode referirse a:

;En Galiza
***Gradaílle**, lugar da parroquia das Somozas, no concello das Somozas;
***Gradaílle**, lugar da parroquia de Santa Cruz do Valadouro, no concello do Valadouro;
***Gradaílle**, lugar da parroquia de Codesido, no concello de Vilalba.
A Ferraría, As Somozas, As Somozas

**A Ferraría** é un lugar da parroquia das Somozas no concello coruñés das Somozas na comarca de Ferrol. Non tiña habitantes no ano 2010 segundo datos do Instituto Nacional de Estadística.

Está situado xunto á Ferraría de Abaixo (San Xurxo, Moeche).

## Lugares e parroquias 
### Lugares das Somozas 
### Parroquias das Somozas
Fritz Lang

miniatura|Fritz Lang 1969.
**Friedrich Christian Anton Lang**, máis coñecido coma **Fritz Lang**, nado en Viena o 5 de decembro de 1890 e finado nos Ánxeles o 2 de agosto de 1976, foi un director de cine austríaco que traballou en Alemaña e Estados Unidos.

## Traxectoria 
Dificilmente clasificable, as súas películas abrangueron dende o *Film Noir*, o *western* ou o cine de espías ata o cine bélico, o aventureiro ou o melodramático. Porén, cómpre salientar a súa época alemá, con filmes como o máximo expoñente do expresionismo cinematográfico, a visionaria *Metropolis* (1927), ou *Der Testament des Dr. Mabuse* (1933; *O testamento do Dr. Mabuse*, en tradución literal ao galego). Da súa xeira americana pódense destacar *Só se vive unha vez* (1936) e *Os subornados* (1953).

En 1933 recibiu a proposta de Joseph Goebbels de se facer cargo dos estudos alemáns de cine UFA, pero Lang, contrario ao nazismo, fuxiu cara a Francia esa mesma noite, chegando aos Estados Unidos o ano seguinte.

## Filmografía 
A filmografía de Lang podémola clasificar en función do país de rodaxe. De 1919, data da súa primeira película como director, ata 1933 filmou en Alemaña. En 1934 rodou un filme en Francia, para logo realizar as súas películas nos Estados Unidos de 1936 a 1956. En 1959 e 1960 dirixiu tres producións en Alemaña, para logo rodar a súa derradeira película en Francia en 1964.

* 1919: *Halbblut* 
* 1919: *Der Herr der Liebe*
* 1919: *Die Spinnen*
* 1919: *Harakiri*
* 1920: *Das wandernde Bild*
* 1921: *Kämpfende Herzen* (tamén: *Die Vier um die Frau*)
* 1921: *Der müde Tod*
* 1922: *Dr. Mabuse, der Spieler, 1ª parte: Der große Spieler – Ein Bild unserer Zeit*
* 1922: *Dr. Mabuse, der Spieler, 2ª parte: Inferno – Ein Spiel von Menschen unserer Zeit*
* 1924: *Die Nibelungen 1ª parte: Siegfried*
* 1924: *Die Nibelungen 2ª parte: Kriemhilds Rache*
* 1927: *Metropolis*
* 1928: *Spione*
* 1929: *Frau im Mond*
* 1931: *M – Eine Stadt sucht einen Mörder*
* 1933: *Das Testament des Dr. Mabuse*
* 1934: *Liliom*
* 1936: *Fury*
* 1937: *Só se vive unha vez*
* 1938: *You and Me*
* 1940: *The Return of Frank James*
* 1941: *Western Union*
* 1941: *Man Hunt*
* 1943: *Hangmen Also Die!*
* 1944: *Ministry of Fear*
* 1944: *A muller do cadro*
* 1945: *Perversidade*
* 1946: *Cloak and Dagger*
* 1948: *Segredo tras a porta*
* 1949: *House by the River*
* 1950: *American Guerilla in the Philippines*
* 1952: *Encubridora*
* 1952: *Clash by Night*
* 1953: *The Blue Gardenia*
* 1953: *Os subornados*
* 1954: *Desexos humanos*
* 1955: *Os contrabandistas de Moonfleet*
* 1955: *While the City Sleeps*
* 1956: *Beyond a Reasonable Doubt*
* 1959: *Der Tiger von Eschnapur*
* 1959: *Das indische Grabmal*
* 1960: *Os crimes do doutor Mabuse*
* 1964: *Le mépris*

## Véxase tamén 
### Bibliografía 
* Grandes directores. Fritz Lang (2009). G.E. On-Off S.L. DVD adquirido con Xornal de Galicia.
James Woolley

**James Woolley** é un atigo teclista da banda de rock industrial estadounidense Nine Inch Nails, contratado para tocar ao vivo na xira do *Lollapalooza* en 1991 e no principio da *Self Destruct Tour* en 1994. Woolley tamén aparece nos vídeos musicais de "Wish" e "March of the Pigs", e en partes do vídeo *Closure*, editado en 1997.

Antes de tocar en Nine Inch Nails, foi colaborador, xunto co batería Chris Vrenna, da banda de Chicago Die Warzau. En 1994, xunto antes de que NIN saíse de xira, Woolley contribuíu no álbum de Sister Machine Gun *Torture Technique*.

Despois de pasar por Nine Inch Nails Woolley colaborou novamente nos álbums de Die Warzau, particularmente no *Convenience* do ano 2005. En 1998 Woolley xirou coa banda de Rob Halford 2wo, na que tamén estaba John 5. Despois de 2wo, Woolley realizou algúns traballos de estudio nos Ánxeles e no 2005 mudouse a Chicago. Dende o ano 2006 está cunha nova banda, V.O.I.D.
Metrópolis (homónimos)

A palabra **Metrópolis** pode referirse a :

* A película ***Metropolis***, do director Fritz Lang, nomeada Patrimonio da Humanidade pola UNESCO.
* A película ***Metropolis***, película animada de Osamu Tezuka dirixida por Katsuhiro Otomo.
* A cidade ficticia de **Metropolis** no cómic *Superman*.
* A empresa **Metrópolis**, antiga operadora de televisión por cable chilena, actualmente VTR Globalcom S.A. 
* **Metrópolis**, centro comercial e barrio da cidade de Bogotá.
Deustu Arraun Taldea

O **Deustu Arraun Taldea** é un club de remo do distrito de Deustu da cidade de Bilbao, Biscaia (Euskadi). Viste de vermello e trátase do único club de remo de Bilbao. O seu patrocinador oficial é Tecuni.

## Historia 
O Deustu AT comezou a súa andaina en 1981 nunha lonxa da Ribeira de Zorrozaurre. Posteriormente ubicouse baixo a ponte de Deustu, ao carón das cocheiras de autobuses e nun local do I.C.E de Deustu. En 1983 trasladou as súas instalacións da antiga cervexeira de Deustu de Botica Vella, xunto ao xa desaparecido cargadoiro, onde as inundacións arrasaron practicamente con todo o material do que dispuña o club. Xa en 1984 inaugurouse o actual pavillón municipal na Ribeira de Deustu.

Cun reducido grupo que comezou a competir en bateles en 1982, gañando en 1983 dous campionatos de Biskaia e un subcampionato de España en categoría xuvenil. A raíz deses éxitos, o club sacou á auga unha traiñeira en 1984 que competiu ata 1992, volvendo a sacala do 1994 ao 1998.

No 2000 competiu baixo o nome de *Deusto-Lutxana*, e no 2002 co nome de *Ibaizabal* fusionado con Algorta. Logo de tres anos consolidando a traiñeira, no 2006 participou no grupo 2 da Liga ARC coincidindo co XXV aniversario do club, contando con 23 remeiros.

Logo de 28 anos da fundación do club *tomatero*, e despois de conseguir 8 vitorias na tempada 2009 (175 puntos en total), o Deustu AT conseguiu por primeira vez o ascenso directo á Liga ARC-1.

## Palmarés 
* **1 Bandeira Concello de Gozón:** 2009.
* **1 Bandeira de San Juan de Luz:** 2009.
* **1 Bandeira de Errentería:** 2009.
* **1 Bandeira Porto Vello de Algorta:** 2009.
* **1 Bandeira de Zumaia:** 2009.
* **1 Bandeira de Las Arenas:** 2009.
* **1 Bandera Vila de Bilbao:** 2009.
* **1 Bandeira de Erandio:** 2009.

## Véxase tamén 
### Ligazóns externas 
* Sitio web oficial do Deustu Arraun Taldea 
* Noticia emitida por RadioTelevisión do Principado de Asturias *"V Bandeira de Gozón"* (vídeo)
A Pradavella, As Somozas, As Somozas

**A Pradavella** é un lugar da parroquia das Somozas no concello coruñés das Somozas na comarca de Ferrol. Segundo o padrón municipal, en 2010 non tiña ningún habitante, aínda que en 2024 xa tiña 2 habitantes (1 home e 1 muller).

## Notas 
## Lugares e parroquias
### Lugares das Somozas
### Parroquias das Somozas
San Roque, As Somozas, As Somozas

**San Roque** é un lugar da parroquia das Somozas no concello coruñés das Somozas na comarca de Ferrol. Segundo o Instituto Nacional de Estadística en 2010 tiña 23 habitantes (doce homes e once mulleres).
## Toponimia
O topónimo **San Roque** é un haxiotopónimo referido a Roque de Montpellier e débese á presenza no lugar dunha capela baixo dita advocación.

## Lugares e parroquias 
### Lugares das Somozas 
### Parroquias das Somozas
Manuel Núñez Singala

**Manuel Carlos Núñez Singala**, nado en Lugo o 23 de setembro de 1963, é un escritor galego.

## Traxectoria 
A Terra Chá foi a súa primeira patria, onde viviu até a adolescencia. Estudou, traballou e viviu máis tarde en Santiago de Compostela. Estudou Filoloxía Galega e traballou no Parlamento de Galicia, na Xunta e finalmente, na Universidade de Santiago de Compostela, onde dirixe, desde 1988, o Servizo de Normalización Lingüística.

É coordinador da Comisión Técnica de linguaxes de Especialidade do Consello da Cultura Galega e membro do Comité internacional da Rede Panlatina de Terminoloxía.

## Obras 
### Teatro 
* *O achado do castro* (1990) Santiago: Sotelo Blanco: 11 edicións e máis de 30000 exemplares. Reeditado en Galaxia en 2014, ISBN 978-84-9865-536-0 (9ª)
* *Comedia bífida* (2007). Vigo: Galaxia. ISBN 978-84-7154-057-7 (11ª). Máis de 10000 exemplares vendidos en 2023.
* *Planificación estratéxica* (2009). Santiago: Laiovento. ISBN 84-8487-168-1.
* *Atranco no banco* (2019). Vigo: Galaxia. Costa Oeste. 108 páxs. ISBN 978-84-9151-405-3 (5ª).

### Narrativa 
* *Mar de fondo* (1997). Vigo: Galaxia. ISBN 978-84-8288-167-6.
* *Camiños na auga* (2016). Vigo: Galaxia. ISBN 978-84-9865-684-8 (7ª).
* *Noite de temporal* (2017). Oqueleo. ISBN 978-84-16834-54-9 (3ª).

### Relatos 
* *Menú de enganos* (2010). Vigo: Galaxia. ISBN 978-84-9865-290-1 (5ª).
* *Instrucións para tomar café* (2014). Vigo: Galaxia. ISBN 978-84-9865-551-3 (6ª)

### Ensaio 
* *En galego, por que non? Contra os prexuízos e as simplificións en contra da lingua galega* (2009). Vigo: Galaxia. ISBN 978-84-9865-184-3 (7ª).
* *Sacar a lingua é de mala educación. Oportunidades do multilingüísmo na infancia e na idade adulta* (2017). Vigo: Galaxia. ISBN 978-84-9151-042-0.

### Obras colectivas 
* *Vocabulario sobre o medio físico e o asentamento humano* (1988). Universidade de Santiago.
* *Criterios lingüísticos: cincuenta cuestións rápidas para persoas impacientes* (1997). Universidade de Santiago.
* *Documentos administrativos, modelos comentados* (1997). Universidade de Santiago.
* *O Idioma na Universidade de Santiago de Compostela (resultados dun inquérito realizado no curso 1995-1996)* (1998). Universidade de Santiago.
* *Mini-relatos* (1999). Libraría Cartabón. Relato.
* *Longa lingua* (2002). Xerais. Relato.
* *Sempre mar* (2003). Relato.
* *Lingua e futuro* (2010). Laiovento. Ensaio.

## Premios 
* 1987, Premio *Xiria de Creación Teatral* por *O achado do castro*.
* 2023: Premio dos clubs de lectura.

## Notas 
## Véxase tamén 
### Bibliografía 
* 
### Ligazóns externas 
*Web do autor
Libra irlandesa

A **Libra irlandesa** (en irlandés **Punt Éireannach** e en inglés **Irish pound**) foi a moeda oficial da República de Irlanda ata a introdución do Euro en 1999 e foi retirada definitivamente o 28 de febreiro do 2002. Foi emitida como moeda independente en 1928 como substituta da libra esterlina, aínda que mantivo paridade coa moeda británica ata 1979.

A súa taxa de troco era de 0,787564 libras por cada Euro. O seu código ISO 4217 era IEP.

## Véxase tamén 
### Ligazóns externas 
* Banco Central de Irlanda
Montecalvo

O topónimo **Montecalvo** pode referirse a:

;En Galiza
***Montecalvo**, lugar da parroquia de Marzán, no concello de Monterroso;
***Montecalvo**, lugar da parroquia das Somozas, no concello das Somozas;
***Montecalvo**, lugar da parroquia de Covas, no concello de Viveiro;
***A Travesía de Montecalvo**, lugar da parroquia de Marzán, no concello de Monterroso.

## Véxase tamén
### Outros artigos
***Montecalvelo**, lugar da parroquia de Couzadoiro, no concello de Ortigueira.
Nakfa

O **nakfa** é a moeda oficial de Eritrea dende 1997, cando se introduciu para substituír o birr etíope cun valor paritario. Dende o 1 de xaneiro do 2005 ten unha taxa de troco fixo co dólar estadounidense. O seu código ISO 4217 é ERN e subdivídese en 100 céntimos.

A moeda recibe o seu nome en honor á cidade de Nakfa, que foi a base da Fronte Popular para a Liberación de Eritrea durante a Guerra da Independencia de Eritrea.

## Véxase tamén 
### Ligazóns externas 
* Sitio do Banco de Eritrea
Harrison Ford

**Harrison Ford**, nado en Chicago o 13 de xullo de 1942, é un coñecido actor e produtor de cine estadounidense. Acadou fama mundial polos seus papeis protagonistas como Han Solo na serie de películas Star Wars e como o personaxe de Indiana Jones na serie de películas de Indiana Jones. Ford tamén é coñecido polos seus papeis como Rick Deckard na película neo-noir distópica ciencia ficción *Blade Runner* (1982) e a súa secuela *Blade Runner 2049* (2017); John Book no filme de suspense *Testemuña única* (1985), polo cal foi nomeado para o Óscar ao mellor actor; e Jack Ryan nas películas de acción *Xogo de patriotas* (1992) e *Clear and Present Danger* (1994).

A súa carreira abarca seis décadas e inclúe papeis en varios éxitos de recadación de Hollywood, incluíndo o filme épico de guerra *Apocalypse Now* (1979), o drama legal *Presumed Innocent* (1990), a película de acción *O fuxitivo* (1993); o suspense de acción política Air Force One (1997); e o suspense psicolóxico "What Lies Beneath" (2000). Sete das súas películas foron incluídas no National Film Registry: *American Graffiti* (1973), *A conversación* (1974), *A guerra das galaxias* (1977), *Apocalypse Now* (1979), *O imperio contraataca* (1980), *Na busca da arca perdida* (1981) e *Blade Runner* (1982).

Con máis de cinco mil seiscentos millóns de dólares recadados en todo o mundo polas súas películas, Ford é o actor con maiores ingresos en portelo da historia. No Libro Guinness dos Récords de 2001, Ford aparece como o actor masculino máis rico do mundo. Ford está casado coa actriz Calista Flockhart.

## Filmografía 
## Notas 
## Véxase tamén
Arrescalvo, Curtis, Curtis

**Arrescalvo** é un lugar da parroquia de Curtis no concello coruñés de Curtis da comarca de Betanzos. Tiña 8 habitantes no ano 2010 segundo datos do Instituto Nacional de Estadística dos cales 6 eran homes e 2 eran mulleres.

## Lugares e parroquias 
### Lugares de Curtis 
### Parroquias de Curtis
Trigal

O topónimo **Trigal** podemos referirnos a :

;En Galiza
***A Portela do Trigal**, parroquia do concello de Carballeda de Valdeorras;
****O Trigal**, lugar de dita parroquia;
***Trigal**, lugar da parroquia de Galegos, no concello de Navia de Suarna;
***Trigal**, lugar da parroquia de Taboexa, no concello das Neves;
***Trigal**, lugar da parroquia das Somozas, no concello das Somozas;
***Trigal**, lugar da parroquia das Somozas, no concello das Somozas.

## Véxase tamén
### Outros artigos
***Trigais**, lugar da parroquia de San Pedro de Cervantes, no concello de Cervantes;
***O Trogal**, lugar da parroquia de Taborda, no concello de Tomiño.
Endriago

O **endriago** (palabra formada do cruzamento de *hidria*, hidra, e *drago*, dragón) é un personaxe literario que é un monstro cruzamento de home, hidra, serpe de varias cabezas e dragón. Caracterízase tamén por unha gran estatura, lixeireza de movementos e condición bestial. É un dos inimigos aos que se ten que enfrontar Amadís de Gaula. A súa natureza infernal está precisada na descrición que se fai da súa morte na novela:
Litas lituano

O **litas** era a moeda oficial de Lituania ata 2015, o seu plural é *litai* ou *litų* e estaba dividida en 100 centas. O seu código ISO 4217 é LTL.

[miniatura|Moeda de 5 cents de litas de [1925, deseñada por Juozas Zikaras.]]

O 1 de xaneiro de 2015, o euro substituíu o litas en Lituania.
## Notas 
## Véxase tamén 
### Outros artigos 
* Casa da Moeda de Lituania

### Ligazóns externas 
* Sitio web do Lietuvos Bankas (*en lituano*)
Amadís de Gaula

O ***Amadís de Gaula*** é unha obra mestra da literatura medieval fantástica en lingua castelá e o máis famoso dos chamados libros de cabalarías, que tiveron unha enorme aceptación durante o século XVI na Península Ibérica.
## Autoría 
A obra publicouse en Zaragoza en 1508 por Garci Rodríguez de Montalvo, rexedor de Medina del Campo.

## Argumento 
miniatura|Primeira edición, de 1508.

## Óperas baseadas na novela 
* *Amadís* (1684), de Jean-Baptiste Lully
* *Amadigi di Gaula* (1715), de Georg Friedrich Händel 
* *Amadis de Gaule* (1779), de Johann Christian Bach
* *Amadís* (1922), de Jules Massenet

## Véxase tamén 
### Bibliografía 
* 
* 
* 
* 
* 
* 
* 
* 

### Outros artigos 
* Johan Lobeira
* Endriago
* Lenda artúrica
### Ligazóns externas 
* Edición en liña *Amadís de Gaula* na Biblioteca Nacional de Portugal.
* Base de datos sobre literatura caballeresca Clarisel  Departamento de Filología Española. Universidad de Zaragoza .
* A antoloxía *Libros de caballerías*, de Ramón María Tenreiro, contén unha ampla selección do *Amadís de Gaula*, con resumo das partes suprimidas. Dispoñible en edición electrónica no Proxecto Gutenberg.
Chacente, Curtis, Curtis

**Chacente** é un lugar da parroquia de Curtis no concello coruñés de Curtis da comarca de Betanzos. Segundo o Instituto Nacional de Estadística en 2010 tiña seis habitantes (tres homes e tres mulleres).

Aquí naceu San Pedro de Mezonzo contra o 930.

## Toponimia 
O topónimo «Chacente» provén da *villa Placenti*, isto é, do antropónimo do seu fundador. Foi no ano 910 cando a familia dos Placencios chegou, escapando da peste, ao que hoxe chamamos Santaia de Curtis, onde se estabeleceu.

## Lugares e parroquias 
### Lugares de Curtis 
### Parroquias de Curtis 
## Notas 
## Véxase tamén 
### Bibliografía 
*
A Ramisqueira, As Somozas, As Somozas

**A Ramisqueira** é un lugar da parroquia das Somozas no concello coruñés das Somozas na comarca de Ferrol. Tiña 5 habitantes no ano 2010 segundo datos do Instituto Nacional de Estadística, dos cales 2 eran homes e 3 eran mulleres.

## Lugares e parroquias
### Lugares das Somozas
### Parroquias das Somozas
## Véxase tamén
### Outros artigos
*Ramisqueiras.
Descentralización

A **descentralización** pódese entender como proceso (desde o centralizado) ou como forma de funcionamento dunha organización. Supón transferir o poder, (e coma tal, o coñecemento e os recursos) dun goberno central cara a autoridades que non están xerarquicamente subordinadas. A relación entre entidades descentrais son sempre horizontais non xerárquicas. Unha organización ten que tomar decisións estratéxicas e operacionais. A centralización e a descentralización son dúas maneiras opostas de transferiren poder na toma de decisións e de mudaren a estrutura organizacional das empresas de forma concordada.

## Formas de descentralización do Estado 
* **Descentralización horizontal**. É aquela que dispersa o poder entre institucións do mesmo nivel, como por exemplo as decisións sobre o gasto dun ministerio que se pode distribuír entre varios, ou o conxunto de competencias de cada estado nun conxunto confederal.
* **Descentralización vertical**. A diferenza da anterior, permite que algúns poderes do goberno central se deleguen cara niveis de administración inferiores (locais ou territoriais de calquera índole) e pode adquirir as formas de desconcentración, delegación, devolución e privatización.
* **Descentralización administrativa**. Supón o traslado de competencias da administración central do estado a novas persoas xurídicas de dereito público, dotadas dun patrimonio propio. Aínda que o poder central ten un control moi limitado sobre as actividades das entidades documentadas.
* **Descentralización política**. Nela os poderes, competencias e funcións administrativas, normativas e de goberno, trasládanse a un órgano cunha base territorial determinada (nación, estado, rexión, territorio, localidade, comuna etcétera).
* **Descentralización funcional**. Consiste no recoñecemento ao órgano correspondente de competencias específicas ou delimitadas só a un sector de actividade; é dicir, o Estado asigna unha función técnica ou de servizos a unha entidade xestora que dispón de personalidade xurídica e patrimonio propio. Un exemplo pode ser unha empresa pública.
* **Descentralización territorial**. Entraña o traspaso de poder decisorio a órganos cuxo ámbito de actividade o xurisdición constitúe un territorio ou unha localidade.
* **Descentralización mixta**. As dúas formas anteriores pódense combinar e dar paso a unha descentralización política cunha base territorial, como é o caso dos gobernos territoriais, ou ben a unha funcional e territorial, como sucede cunha empresa estatal nunha provincia.
* **Descentralización fiscal**.
Modillós de Abaixo, Curtis, Curtis

**Modillós de Abaixo** é un lugar da parroquia de Curtis no concello coruñés de Curtis da comarca de Betanzos. Segundo o Instituto Galego de Estatística, en 2023 estaba deshabitado.

A partir de 2024, o Instituto Galego de Estatística deixou de computar a efectos estatísticos o núcleo de Modillós de Abaixo, que levaba décadas deshabitado, trocando a denominación de Modillós de Arriba para simplemente **Modillós**.

## Notas 
## Lugares e parroquias 
### Lugares de Curtis 
### Parroquias de Curtis
A Gulpilleira, Curtis, Curtis

**A Gulpilleira** é un lugar da parroquia de Curtis no concello coruñés de Curtis da comarca de Betanzos. Tiña 24 habitantes no ano 2010 segundo datos do Instituto Nacional de Estadística dos cales 12 eran homes e 12 eran mulleres.

## Galería de imaxes 
## Lugares e parroquias 
### Lugares de Curtis 
### Parroquias de Curtis 
## Véxase tamén
Espiña, Pacios, Baralla

**Espiña** é un lugar da parroquia de Pacios, no concello de Baralla, na comarca dos Ancares. Segundo o IGE en 2009 tiña 36 habitantes (22 homes e 14 mulleres), o que supón unha diminución respecto ao ano 1999 cando tiña 38 habitantes.

## Patrimonio
Hai diversos pazos e casas grandes, como a Casa de Palacio, Casa de Verdes, Casa de Granadeiro, Casa de Roque ou Casa de Valente.
 
Non ten centro educativo propio, asistindo a rapazada ao CPI Luís Díaz Moreno de Baralla.

## Lugares e parroquias
### Lugares de Pacios
### Parroquias de Baralla
## Véxase tamén 
### Outros artigos 
* Lugares de Baralla
Juan Carlos Táboas Lorenzo

**Juan Carlos Táboas Lorenzo**, nado en Ponteareas o 22 de outubro de 1972, é un ex ciclista galego profesional.

## Traxectoria 
En 1990 acadou o campionato de España xuvenil de ciclismo en ruta. Comezou a súa carreira profesional en 1994, no equipo hispanoruso Santa Clara. En 1997 acadou a medalla de bronce no Campionato de España de ciclismo contra o reloxo, disputado en Melilla. Tivo que abandonar o ciclismo de modo prematuro por culpa dunha  deficiencia de carnitina palmitoiltransferasa tipo II.

## Equipos 
* Santa Clara (1994-1995)
* Paredes Movel-W 52 (1997)
* Recer-Boavista (1998)

## Véxase tamén 
### Ligazóns externas 
* Ficha en sitiodeciclismo.net.
Roman Kosecki

**Roman Jacek Kosecki**, nado en Piaseczno o 15 de febreiro de 1966 é un exfutbolista polonés que xogaba na posición de dianteiro, entre outros equipos para o Atlético de Madrid ou o Osasuna.

## Traxectoria 
## Véxase tamén 
### Ligazóns externas 
* Estatísticas
A Restreba, Curtis, Curtis

**A Restreba** é un lugar da parroquia de Curtis no concello coruñés de Curtis da comarca de Betanzos. Segundo o Instituto Galego de Estatística, en 2023 (último ano no que se ofrecen datos) tiña 20 habitantes (12 homes e 8 mulleres), o que supón un aumento en relación a 2017, cando tiña 18 habitantes.

## Notas 
## Lugares e parroquias 
### Lugares de Curtis 
### Parroquias de Curtis
Santaia, Curtis, Curtis

**Santaia** é un lugar da parroquia de Curtis no concello coruñés de Curtis da comarca de Betanzos. Segundo o Instituto Galego de Estatística, en 2020 tiña 15 habitantes (9 homes e 6 mulleres).
## Toponimia
O topónimo **Santaia** é un haxiotopónimo referido a Baia de Mérida e débese á presenza no lugar da igrexa de Santaia de Curtis.

## Patrimonio 
* Castro de Santaia

## Galería de imaxes 
## Lugares e parroquias 
### Lugares de Curtis 
### Parroquias de Curtis 
## Notas
A Arada, Fisteus, Curtis

**A Arada** é un lugar da parroquia de Fisteus no concello coruñés de Curtis da comarca de Betanzos. Tiña 2 habitantes no ano 2010 segundo datos do Instituto Nacional de Estadística, dos cales 1 era home e 1 era muller.

## Lugares e parroquias 
### Lugares de Fisteus 
### Parroquias de Curtis
Cencasas, Fisteus, Curtis

**Cencasas** é un lugar da parroquia de Fisteus no concello coruñés de Curtis da comarca de Betanzos. Segundo o Instituto Nacional de Estadística en 2010 tiña 14 habitantes (dez homes e catro mulleres).

## Historia 
Eclesiasticamente, en 1942, foi incorporado á parroquia de Curtis, igual cós lugares parroquiais de Campos, Couceiros, A Lagoa e Porto, mais Penas do Porto da parroquia de Vilarraso (Aranga).

## Lugares e parroquias 
### Lugares de Fisteus 
### Parroquias de Curtis 
## Notas
O Fieital

O topónimo **O Fieital** pode referirse a:

;En Galiza
***O Fieital**, lugar da parroquia de Rus, no concello de Carballo;
***O Fieital**, lugar da parroquia de Fisteus, no concello de Curtis;
***O Fieital**, lugar da parroquia de Irixoa, no concello de Irixoa;
***O Fieital**, lugar da parroquia de Soutullo, no concello da Laracha.

## Véxase tamén
### Outros artigos
***Os Fieitás**, lugar da parroquia de Corvelle, no concello de Vilalba.
Míl Espáine

[miniatura|dereita|"A chegada dos fillos de Miled", ilustración de [J. C. Leyendecker en *Myths & Legends of the Celtic Race* de T. W. Rolleston, 1911.]]
**Mil**, (en ) tamén chamado **Miled** ou **Miledh** é o antecesor dos habitantes de Irlanda e unha personaxe da mitoloxía galega. É sobriño de Ith, e neto de Breogán. A lenda irlandesa escrita no século XI na compilación *Lebor Gabála Érenn* ("Libro das Invasións"), conta que os oito fillos de Mil e os nove irmáns de Ith foron os que partiron dende **Brigantia** cunha frota de naves para conquistar a terra onde Ith foi asasinado polos Tuatha Dé Danann. Segundo conta a historia, Ith divisou dende a enorme torre que Breogán construíu na cidade de Brigantia, unha beira verde distante, a illa de Irlanda. A ollada desa terra fíxoo navegar ao norte de Irlanda, onde sería asasinado.

## Xenealoxía 
## Véxase tamén 
### Bibliografía 
* T.G.E. Powell.*Los Celtas*, Oberón 2005. Tradución do clásico "The Celts", Thames&Hudson, 1958.
* Sykes, Bryan (2006). *Blood of the Isles*. Bantham Press. ISBN 978-0-593-05652-3.
* Wells, Spencer (2007). *Nuestros antepasados. Proyecto Genographic*. RBA libros. ISBN 978-84-8298-386-8.
* Sainero, R. *La huella celta en España e Irlanda*. Akal, 1987. ISBN 84-7600-167-3.
* Sainero, R. *Orígenes históricos, mitológicos, y literarios de la Península Ibérica*. 
* Green, Miranda J.(editora), Green, Miranda J. e outros.*The Celtic World*, Routtledge, 1995. ISBN 0-415-05764-7.
* Green, Miranda J.*Guía completa del mundo celta*, Oberón, 2004.ISBN 84-96052-54-0.
* Gabucci, Ada.*Roma*, Rba Edipresse S.L., 2008.

### Outros artigos 
* *Lebor Gabála Érenn*
* Torre de Hércules
* Breo
* Celta
* Trezenzonio
Hedreira

O topónimo **Hedreira** pode referirse a:

;En Galiza
***Hedreira**, parroquia do concello da Veiga;
****Hedreira**, lugar de dita parroquia;
***A Hedreira**, lugar da parroquia de Couso, no concello de Avión;
***A Hedreira**, lugar da parroquia da Ermida, no concello da Baña;
***A Hedreira**, lugar da parroquia de San Vicente de Pena, no concello de Begonte;
***A Hedreira**, lugar da parroquia de Curtis, no concello de Curtis;
***A Hedreira**, lugar da parroquia de Fisteus, no concello de Curtis;
***A Hedreira**, lugar da parroquia de San Martiño de Condes, no concello de Friol;
***A Hedreira**, lugar da parroquia de Melón, no concello de Melón;
***A Hedreira**, lugar da parroquia de Oleiros, no concello de Oleiros.

## Véxase tamén
### Outros artigos
***As Hedreiras**, lugar da parroquia de Ribeira, no concello de Ribeira;
***As Edreiras**, lugar da parroquia de San Martiño de Meanos, no concello de Zas.
Ramón Celma

**Ramón Celma Grau**, nado en Terrassa o 24 de xaneiro de 1924, foi un futbolista español. Xogaba de centrocampista.

## Véxase tamén 
### Ligazóns externas 
* Datos do xogador en bdfutbol.com
Estremil

O topónimo **Estremil** pode referirse a:

;En Galiza
***Estremil**, lugar da parroquia de Fisteus, no concello de Curtis;
***Estremil**, lugar da parroquia de Labrada, no concello de Guitiriz;
***Estremil**, lugar da parroquia de San Simón da Costa, no concello de Vilalba;
***Vilaestremil**, lugar da parroquia de Frexulfe, no concello do Valadouro.

## Véxase tamén
### Outros artigos
***Estramil**, lugar da parroquia de Torás, no concello da Laracha.